b'\n_START_ARTICLE_\nJunijski Bootidi\n_START_SECTION_\nZgodovina\n_START_PARAGRAPH_\nJunijski Bootidi sp postali zanimiv meteorski roj po opazovanju mo\xc4\x8dnega roja, ki se je pojavil 28. junija 1916. Denning, ki je tudi opazoval ta meteorski roj, je ugotovil, da bi ga lahko povzro\xc4\x8dil komet Pons-Winnecke. Ta komet je \xc5\xa1el skozi perihelij eno leto pred tem. Poznej\xc5\xa1i izra\xc4\x8duni tirnice se niso popolnoma ujemali z radiantom meteorskega roja. To so razlo\xc5\xbeili z vplivom Jupitra na komet Pons-Winnecke. Komet je v orbitalni resonance 2\xc2\xa0: 1 z Jupitrom, kar povzro\xc4\x8da hitro spreminjanje perihelija._NEWLINE_Pred opazovanjem meteorskega roja v letu 1916 je v letu 1860 in 1861 E. J. Lowe opazil veliko \xc5\xa1tevilo meteorjev v juniju. Po letu 1916 so opazili \xc5\xa1e dva \xc5\xa1ibkej\xc5\xa1a roja. Prvi je bil leta 1921. Leta 1927 so opazovali roj v Ta\xc5\xa1kentu, pri tem je roj dosegel aktivnost 500 utrinkov na uro. Meteorski roj so opazovali tudi med letoma 1964 in 1971, vendar so bili roji izredno \xc5\xa1ibki (1 do 2 utrinka na uro).\n_START_SECTION_\nOpazovanje\n_START_PARAGRAPH_\nV ve\xc4\x8dini let je meteorski roj slaboten z zenitno urno frekvenco samo okoli 1 do 2 meteorja na uro. Zadnja mo\xc4\x8dnej\xc5\xa1a roja sta bila leta 1998, ko je zenitna urna frekvenca dosegla vrednost 100, in leta 2004, ko je zenitna urna frekvenca narasla do 50 meteorjev na uro.'